ג'וליה הילס

ג'וליה הילס (באנגלית: Julia Hills; נולדה ב-3 באפריל 1957) היא שחקנית אנגלייה, הידועה בעיקר מתפקידה בדמות רונה בסיטקום "2.4 ילדים בממוצע" של ה-BBC. היא גילמה את דמויות הנשים וחלק מהגברים בתוכנית המערכונים הסאטירית "Who Dares Wins". הילס שיחקה בתפקיד בריל בשתי העונות של הסיטקום "Dad" יחד עם קווין מקנלי, ובתפקיד קרוליין ג'וינר בסדרה "חדר מיון".

ביוגרפיה
הילס נולדה בנוטינגהאם, והייתה חברה בלהקה השייקספירית המלכותית. היא שיחקה בתפקידים רבים עם הלהקה בהם בתפקיד סאלי פורת' במחזמר "פופי" מאת פיטר ניקולס, פרדיטה במחזה "אגדת חורף" ודיאנה במחזה "סוף טוב הכול טוב" בבימויו של טרוור נאן. עוד שיחקה בתפקיד אדווין דרוד בהפקה של תיאטרון ניו יורק שייקספיר של "תעלומת אדווין דרוד" בתיאטרון סבוי ב-1987, יחד עם לולו וארני וייז. הילס למדה בבית הספר התיכון וולטון.

תפקידים בתיאטרון
ב-1984 הייתה הילס מועמדת לפרס אוליבייה בקטגוריית שחקנית השנה במחזמר על הופעתה בתפקיד אמילי טלנטייר במחזמר "The Hired Man" של הווארד גודול ומלווין בראג.

תפקידים נוספים שלה בתיאטרון היו איב במחזה "Flying Under Bridges" מאת סנדי טוקסביג בעיבודה של שרה דניאלס (תיאטרון ווטפורד פאלאס), בטי במחזה "Larkin with Women" (תיאטרון בלגרייד), ורה במחזה "Stepping Out" (תיאטרון ניו ויק סטוק), "The Hired Man" (תיאטרון לסטר היימרקט ובווסט אנד), "חלום ליל קיץ" (RSC סטרטפורד וברביקן), רסטי במחזה "ידידינו בצפון" מאת פיטר פלנרי (RSC ניוקאסל וברביקן), "The Witch of Edmonton" (הלהקה השייקספירית המלכותית), "Beside Herself" מאת שרה דניאלס (רויאל קורט), "We The Undersigned, Dealing With Clair" מאת מרטין קרימפ (אורנג' טרי ריצ'מונד), "פיאף", "היפה והחיה", "ברנשים וחתיכות", ו"הסערה".

הילס גילמה את גברת אנספורד-היל במחזה "פיגמליון" בתיאטרון רויאל אקסצ'נג' במנצ'סטר, והצטרפה לסיבוב הופעות של המחזה "נערות לוח השנה" בתפקיד אנני. במחזה "Special Occasions" שיחקה בתפקיד איימי ראסקין בתיאטרון The Mill Theatre Sonning לצדו של בעלה פול קלארקסון. בהמשך שיחקה בתפקיד הומילי קלוק במחזה "הלקחנים" בתיאטרון נופילד בסאותהמפטון. הילס זכתה לשבחים על הופעתה בתיאטרון Shakespeare at the Tobacco Factory בבריסטול בתפקיד גונריל במחזה "המלך ליר", ובתפקיד מאדאם רנייבסקייה במחזה "גן הדובדבנים" שניהם בבימויו של אנדרו הילטון. בתיאטרון אברימן בצ'לטנהאם שיחקה הילס בתפקיד אמנדה וינגפילד במחזה "ביבר הזכוכית" מאת טנסי ויליאמס. היא גילמה את קאת' במחזה "Entertaining Mr Sloane" מאת ג'ו אורטון, ואת טוין במחזה "פיאף" בבימויו של פול קריסון.

תפקידים בטלוויזיה
היל השתתפה בתוכניות טלוויזיה רבות, כגון קומדיית המצבים "2.4 ילדים בממוצע" בה גילמה את רונה במשך 8 עונות מ-1991 עד 1999. עוד כיכבה בתפקידי הנשים וחלק מתפקידי הגברים בסדרה הקומית "Who Dares Wins" של ערוץ 4 בין 1984 ל-1988. ב-2004 וב-2005 גילמה את קרוליין ג'וינר בסדרה הרפואית "חדר מיון", ולפני כן ב-1993 שיחקה באותה סדרה בתפקיד קרול סימפסון.

ב-1986 כיכבה הילס בשישה פרקים של הסדרה "Ladies in Charge". בשנים 1997 עד 1999 שיחקה בתפקיד ראשי לצדו של קווין מקנלי בסיטקום "אבא" של ה-BBC בדמות בריל הוק. את הסדרה "אבא" כתב אנדרו מרשל שיצר גם את "2.4 ילדים בממוצע". ב-1993 הופיעה הילס בתפקיד עצמה בסדרה "The Good Sex Guide". בשנת 2009 השתתפה בתוכנית "The Alan Titchmarsh Show".

הילס ידועה מהופעתה בתפקיד אנאבל שריוונר בסדרת הרדיו "The Archers", כמו גם בתסכיתי רדיו רבים אחרים. בקולנוע שיחקה הילס ב-1982 בסרט "Homeground".

חיים אישיים
היל נשואה לשחקן והבמאי פול קלארקסון, ששיחק בתפקיד ג'ון טלנטייר במחזמר "The Hired Man". לבני הזוג יש שלושה ילדים.

פילמוגרפיה
 שנה שם שם באנגלית תפקיד הערות 1980 The Lost Tribe לאלה מיני-סדרה 1984 Goodbye Days סרט טלוויזיה 1984 A Winter Harvest ריטה בפרק "Rough Weather" 1984–1988 Who Dares Wins תפקידים שונים סדרת טלוויזיה 1985 Storyboard בפרק "Ladies in Charge" 1985 המופע של לני הנרי The Lenny Henry Show סדרת טלוויזיה (פרק אחד) 1986 Ladies in Charge באבס פאלמר סדרת טלוויזיה 1987 The Refuge ג'וליה סדרת טלוויזיה 1988 The Bretts דולסי בפרק "The Golden Dustman" 1990 Chain סוניה קסידי מיני-סדרה 1990 Boon ד"ר פרדה באטלר בפרק "Best Left Buried" 1991–1999 2.4 ילדים בממוצע 2point4 Children רונה סדרת טלוויזיה 1991 The Upper Hand שירלי גרנט בפרק "And the Winner Is..." 1992 Haggard בתשבע בפרק "The Claimant" 1993–2012 חדר מיון Casualty תפקידים שונים סדרת טלוויזיה (10 פרקים) 1994 Young Jung אריקה רוזבנד סרט טלוויזיה 1997–1999 Dad בריל הוק סדרת טלוויזיה 2000 Peak Practice קיי בפרק "Divided We Stand" 2002–2014 רופאים Doctors תפקידים שונים סדרת טלוויזיה (9 פרקים) 2003 חוקי מרפי Murphy's Law קתרין בפרק "Manic Munday" 2003 Trevor's World of Sport קירסטי סדרת טלוויזיה (פרק אחד) 2003 Star גברת פישר סדרת טלוויזיה 2004 Murder in Suburbia ג'ולי מקי בפרק "A Good Deal of Attention" 2004 Wipe Out הדודה מרי סרט טלוויזיה 2005 הולבי סיטי Holby City קרוליין ג'וינר בפרק "Casualty @ Holby City: Deny Thy Father" 2006 All in the Game ג'ון סרט טלוויזיה 2010 לא ממש סיטקום Outnumbered באבס בפרק "The Internet" 2014 חוק וסדר: UK Law & Order: UK היילי אשברטון בפרק "Hard Stop" 2016 Boomers פאט בפרק "Wedding"

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:בריטיות שנולדו ב-1957
קטגוריה:בריטים שנולדו ב-1957